পহেলগামে হামলার বদলা নিল ভারত, কী বললেন মমতা

কলকাতা: পহেলগামে জঙ্গি হামলার (Pahalgam Terror Attack) ১৫ দিনের মাথায় পাকিস্তানকে কড়া জবাব দিল ভারত সরকার। দেশবাসীকে দেওয়া প্রতিশ্রুতির রাখলেন প্রধানমন্ত্রী নরেন্দ্র মোদি। মঙ্গলবার মধ্যরাতে ‘ভারতের অপারেশন সিঁদুর’ (Operation Sindoor) এ গুঁড়িয়ে গেল পাকিস্তানের জঙ্গিঘাঁটি। দেশের ২৬টি মেয়ের সিঁদুরের বদলা নিতেই অপারেশন সিঁন্দুর ভারতের। এবার ‘অপারেশন সিন্দুর’ নিয়ে প্রতিক্রিয়া দিলেন মমতা বন্দ্যোপাধ্যায় (Mamata Banerjee)। সোশ্যাল মিডিয়ায় তিনি লিখলেন, ‘জয় হিন্দ, জয় ইন্ডিয়া’। ভারতীয় সেনার এই অপারেশনের প্রশংসায় পঞ্চমুখ লোকসভার বিরোধী দলনেতা তথা কংগ্রেস নেতা রাহুল গান্ধী (Rahul Gandhi)। বুধবার সকালে এক্স হ্যান্ডলে একটি পোস্ট করে লোকসভার বিরোধী দলনেতা বলেন, ‘প্রাউড অফ ইউ আর্মড ফোর্সেস’।

পহেলগাম হামলার পতিক্রিয়া দিতে গিয়ে মমতা আগেই জানিয়েছিলেন, দেশের নিরাপত্তার প্রশ্নে কোনও রাজনীতি করা হবে না। কেন্দ্রীয় সরকারের পাশে থাকবে তাঁর দল তৃণমূল কংগ্রেস। আর আজ অপারেশন সিঁদুরের পর এই নিয়ে মুখ খুলেছেন তিনি। মমতা লেখেন, ‘জয় হিন্দ, জয় ইন্ডিয়া’।

আরও পড়ুন : ‘অপারেশন সিন্দুর’ পাকিস্তানের কোন কোন জায়গায় ভারতের অ্যাটাক?

পহেলগামের বদলা অপারেশন সিঁদুর ভারতীয় সেনার। গভীর রাতে পাকিস্তান ও পাক অধিকৃত কাশ্মীরের ৯ জায়গায় জঙ্গিঘাঁটি গুঁড়িয়ে দেয় ভারতীয় ক্ষেপণাস্ত্র। বাহওয়ালপুরে জইশ-ই-মহম্মদ, মুরাক্কায় লস্কর-ই-তৈবা ও হিজবুল মুজাহিদিনর সদর দফতর গুঁড়িয়ে দেওয়া হয়েছে বলে খবর। গোটা অপারেশনের নজরদারিতে ছিলেন প্রধানমন্ত্রী নরেন্দ্র মোদি (Narendra Modi)। পহেলগামের মৃতদের পরিবারের সদস্যরা বলছেন, ‘এটাই যোগ্য জবাব। ওদের আত্মা শান্তি পাবে।’

অন্য খবর দেখুন